ตองจิ๋ว

ตองจิ๋ว("แล้วเตียวก๊กจึงใช้ศิษย์คนหนึ่งชื่อตองจิ๋ว ถือหนังสือลับไปบอกฮองสี ตองจิ๋วมิได้เอาหนังสือนั้นไปให้ฮองสี เอาหนังสือนั้นไปให้ขุนนางกราบทูลพระเจ้าเลนเต้ ๆ จึงให้โฮจิ๋นขุนนางผู้ใหญ่ ยกกองทัพไปจับม้าอ้วนยี่ซึ่งเอาของกำนัลไปให้ฮองสีขันทีมาฆ่าเสีย จับฮองสีขันทีใส่คุกไว้")  เทียบกับ (一面使弟子唐周，持書報封諝。唐周乃徑赴省中告變。帝召大將軍何進調兵擒馬元義，斬之；次收封諝等一干人下獄。) สามก๊ก (ซานกั๋วเหยี่ยนอี้) ตอนที่ 1. มีชื่อในภาษาจีนกลางว่า ถาง โจว () เป็นลูกศิษย์คนหนึ่งของเตียวก๊ก (張角 จาง เจฺว๋) ซึ่งเป็นผู้นำของกบฏโพกผ้าเหลืองในช่วงปลายราชวงศ์ฮั่นตะวันออก  

 ประวัติ 
ตองจิ๋วเป็นชาวเมืองเจลำ (濟南郡 จี่หนานจฺวิ้น) ซึ่งปัจจุบันคือนครจี่หนาน (濟南市 จี่หนานชื่อ) มณฑลชานตง (山東) เป็นลูกศิษย์คนหนึ่งของเตียวก๊ก (張角 จาง เจฺว๋) ซึ่งเป็นผู้นำของกบฏโพกผ้าเหลือง

เมื่อ ค.ศ. 183 เตียวก๊กสั่งให้ม้าอ้วนยี่ (馬元義 หม่า ยฺเหวียนอี้) ให้เตรียมการก่อกบฏ ม้าอ้วนยี่ระดมเหล่าสาวกจากมณฑลเกงจิ๋ว (荊州 จิงโจว) และยังจิ๋ว (揚州 หยางโจว) ได้หลายหมื่นคนและให้รวมอยู่ในอำเภอเงียบกุ๋น (鄴城 เย่เฉิง) และลอบตัดสินบนขุนนางขันทีตำแหน่งผู้ถวายงานกลาง (中常侍 จงฉางชื่อ) ได้แก่ ฮองสี (封諝 เฟิง ซฺวี), สฺวี เฟิ่ง (徐奉) และคนอื่น ๆ ให้เป็นไส้ศึกอยู่ภายใน นัดแนะวันก่อกบฏทั้งภายนอกและภายในเป็นปีถัดไปซึ่งเป็นปีเจี๋ยจื่อ (甲子) ตามระบบกานจือ (干支) ในวันที่ 5 เดือน 3 ซึ่งเป็นวันเจี๋ยจื่อ แต่ก่อนที่จะได้เริ่มการก่อกบฏ ตองจิ๋วที่เป็นลูกศิษย์ของเตียวก๊กเผยแผนการของเตียวก๊กให้ราชสำนักทราบ ม้าอ้วนยี่จึงถูกจับเมื่อเดือน 1 ของศักราชจงผิง (中平) ปีที่ 1 (ค.ศ. 184) และถูกประหารชีวิตในลกเอี๋ยง (洛陽 ลั่วหยาง) นครหลวงของราชวงศ์ฮั่นด้วยวิธีแยกร่าง(中平元年，大方馬元義等先收荊、楊數萬人，期會發於鄴。元義數往來京師，以中常侍封諝、徐奉等為內應，約以三月五日內外俱起。未及作亂，而張角弟子濟南唐周上書告之，於是車裂元義於洛陽。) โฮ่วฮั่นชู เล่มที่ 71. การทรยศของตองจิ๋วและการเสียชีวิตของม้าอ้วนยี่ทำให้เตียวก๊กจำต้องเร่งดำเนินการก่อกบฏในเดือน 2 ของปีนั้นแทน

 ดูเพิ่ม 
 รายชื่อบุคคลในยุคสามก๊ก
 กบฏโพกผ้าเหลือง

 อ้างอิง 

 บรรณานุกรม 
 ฟ่าน เย่ (คริสต์ศตวรรษที่ 5). โฮ่วฮั่นชู.
 ล่อกวนตง (คริสต์ศตวรรษที่ 14). สามก๊ก (ซานกั๋วเหยี่ยนอี้).

หมวดหมู่:บุคคลที่เกิดในคริสต์ศตวรรษที่ 2
หมวดหมู่:กบฏโพกผ้าเหลือง